**Барање бр. 14-3368:** Кој е бројот на активни програми и мерки во Оперативниот план за 2021 година? Кој е износот на средства наменет за секоја од програмите/мерките (износ на средства кој е определен по програма/мерка, дали има минимална/максимална вредност за поединечен апликант, кој е начинот на исплаќање а средствата-еднократен трансфер/ на повеќе рати? Кој е бројот на апликации кои се поднесени за секоја од мерките (во однос на возраст, пол, сектор, општина/регион)? Дали некоја од активните мерки е се уште огласена или пријавувањето за сите мерки е завршено? Во однос на мерката “Поддршка на самовработување (претприемништво)”, временски колку трае фазата од моментот на апликација до добивање на финансиската поддршка (согласно искуството од претходните години)?

**Одговор:** Во врска со Вашите барања согласно со Законот за слободен пристап до информации од јавен карактер (Службен весник на РМ, бр. 13/06, 86/08, 6/10, 42/14, 148/15 и 55/16), Министерството за труд и социјална политика Ве известува дека за бројот на активни програми и мерки за вработување во Оперативниот план за активни политики и мерки за вработување и услуги на пазарот на трудот за 2021 година, како и износот на средствата наменет за секоја од програмите/мерките за вработување и дали има минимална/максимална вредност за поединечен апликант, кој е начинот на исплаќање а средствата-еднократен трансфер/ на повеќе рати, може да се информирате на нашата веб страна [www.mtsp.gov.mk](http://www.mtsp.gov.mk) на која е објавен документот Оперативен план за вработување за 2021 година. Во однос на прашањата за бројот на апликации кои се поднесени за секоја од мерките (во однос на возраст, пол, сектор, општина/регион и дали некоја од активните мерки е сеуште огласена или пријавувањето за сите мерки е завршено, Ве известуваме дека постапката за имплементација на Оперативниот план за вработување за 2021 година сеуште не е започната за да можеме да дадеме информации, а фазата на имплементација на мерката Поддршка за самовработување (претприемништво), зависи од многу фактори, но оваа година ќе биде намалена во однос на претходните години.